Euplatyrhopalus

Euplatyrhopalus er en slekt av løpebiller.

Utseende 
Middelsstore (ca. 8 millimeter), noe flate, blanke og hårløse, rødbrunlige løpebiller, ligner ikke noe særlig på andre løpebiller. Hodet er rundet, bredere enn langt. med markert, innsnevret "hals". Fasettøynene er middelsstore, kjevene ganske små. Antennene består tilsynelatende av bare to ledd, med en stor ytre del som består av seks delvis sammevokste ledd, denne delen er flat og formt nærmest som et skovlhorn av elg. Pronotum er kraftig innsnevret i den bakre delen slik at det blir T-formet. Dekkvingene er jevnbrede, tvert avkuttet i spissen, ganske blanke og slette. Beina har noe utvidete lår og legger, tynne føtter.

Levevis 
Slekten er sterkt knyttet til maur og lever i maurtuene (obligate myrmekofiler).

Utbredelse 
Slekten er utbredt i Asia, fra Pakistan i vest til Melanesia i øst.

Systematisk inndeling 

 Ordenen biller, Coleoptera Linnaeus, 1758
 Underordenen Adephaga Schellenberg, 1806
 Overfamilien løpebiller og vannkalver, Caraboidea Latreille, 1802
 Familien løpebiller, Carabidae Latreille, 1802
 Underfamilien Paussinae Latreille, 1807
 gruppen / stammen Paussini Latreille, 1807  – nær 600 arter fordelt på 8 undergrupper
 gruppen Paussina  Latreille, 1807
 slekten Euplatyrhopalus Desneux, 1905
 Euplatyrhopalus aplustrifer (Westwood, 1833) 
 Euplatyrhopalus armicornis (Fairmaire, 1896) 
 Euplatyrhopalus macrophyllus (Van De Poll, 1890) 
 Euplatyrhopalus simonis C.A. Dohrn, 1886  
 Euplatyrhopalus tadauchii Maruyama, Nomura & Sakwoochong, 2012 
 Euplatyrhopalus vexillifer Westwood, 1874 
 Euplatyrhopalus wasmanni Emden, 1927

Kilder

Eksterne lenker 
 antwiki - Euplatyrhopalus 
 

Paussinae
Biller formelt beskrevet i 1905
Dyr formelt beskrevet av Jules Desneux